स्वास्थ्य-संबंधी परियोजनाओं के लिए विश्व बैक की सहायता से गर्भवती महिलाओं को बच्चे को जन्म देने (प्रसव) के लिए समय से चिकित्सालय पहुंचना संभव हुआ है; तमिल नाडु में आज 99.5% प्रसव चिकित्सा संस्थानों में ही कराए जाते हैं। लेकिन, माताओं और शिशुओं की मृत्यु दरों में तेज़ी से गिरावट आने के बावजूद, ये दरें अधिक ग़रीब देशों की दरों के बराबर बनी हुई हैं। हालांकि भारत ने पिछले दशक में प्रभावशाली आर्थिक संवृद्धि दर्ज की है, कुपोषण की दरों में बहुत थोड़ी कमी आई है; वास्तव में भारत में रुद्ध-विकास (स्टंटिंग) की दर अन्य ब्रिक्स देशों की तुलना में दो से सात गुना अधिक है।